Lynx (Stärebild)
De Lynx (Luchs) ass en onschäinbaart Stärebild um Nordhimmel.

Beschreiwung 
De Lynx besteet aus enger Kette vu liichtschwaache Stären. Nëmmen den hellste Stär, α Lyncis, erreecht déi 3. Gréissteklass. Hien ass och deen eenzege Stär am Stärebild, dee mat engem griichesche Buschtaf bezeechent gëtt. Déi iwwereg Stäre ginn allgemeng mat hirer Flamsteed-Bezeechnungen opgelëscht. Um Himmel ass de Luchs nëmme schwéier auszemaachen. Hien ass an engem relativ stärenaarme Gebitt tëscht dem Grousse Bier an den Zwillingen.

Geschicht 
D'Stärebild gouf vum Astronom Johannes Hevelius agefouert an ass fir d'éischt am Joer 1690 a sengem Himmelsatlas publizéiert ginn. Wéi den John Flamsteed Ufanks vum 18. Joerhonnert d'Stären duerchnummeréiert huet, hunn nach keng genee definéiert Stärebillergrenzen existéiert. Dës goufen eréischt am Joer 1930 vun der IAU festgeluecht. Dobäi goufen e puer Stären, déi vum fréiere Stärebild ze wäit ewech waren, neie Stärebiller zougewisen. Dofir steet de Stär 10 UMa haut am Luchs. Ëmgekéiert steet de 41 Lyncis am Ursa Major.

Himmelsobjeten

Stären 

Den α Lyncis ass 170 Liichtjoer vun eis ewech. Et ass e Roude Ris mat der Spektralklass K9 III.

Duebelstären 

Den 38 Lyncis ass een Duebelstäresystem op enger Distanz vun 90 Liichtjoer vun eisem Sonnesystem. Déi zwou Komponente sinn an de Spektralklassen A2 a G0.

NGC-Objeten 

Am Luchs ass d'Galaxis NGC 2683. Si ass 10 Millioune Liichtjoer wäit ewech.

Kuckt och

Um Spaweck 
  Astronomie.de: Stärebild Luchs

Stärebiller